Ministrul Energiei de la Kiev: Nu vom reînnoi înțelegerea pentru tranzitul de gaz rusesc / Situația este foarte dificilă pentru Austria
Ministrul Energiei de la Kiev, German Galușchenko, a declarat că nu va exista o nouă înțelegere cu Moscova pentru a-i permite gazului rusesc să tranziteze Ucraina, transmite Bloomberg. Actualul contract va expira la sfârșitul anului.
UE și Ucraina au mai anunțat că nu vor renegocia contractul actual, dar unii jucători din piață au sperat că acest lucru se va întâmpla. "Nu văd posibilitatea. Nu sunt soluții posibile pe masă", a declarat Galușchenko.
Rusia a redus semnificativ volumul de gaz pe care îl exportă în Europa după ce a invadat Ucraina. Gazul care încă tranzitează Ucraina merge în special în Austria, Ungaria și Slovacia.
Pe lângă Ucraina, gazul rusesc mai ajunge prin Europa prin intermediul Turciei, care a devenit al doilea cel mai mare furnizor de gaz natural lichefiat pentru continent după SUA.
Într-o situație delicată se află Austria. Dependența Vienei de gazul rusesc a crescut semnificativ după izbucnirea războiului din Ucraina și a ajuns la 98%. "Diversificarea importurilor noastre de gaze progresează mult prea încet. Asta a culminat cu o cotă record a gazului natural rusesc de 98% în decembrie", a declarat ministrul Energiei, Leonore Gewessler, în februarie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank